We are America's favorite Volvo dealership! Odometer is 38218 miles below market average! 24/35 City/Highway MPG Verkiesing: Lesse uit Judas se verraad - www.bybelkennis.co.za
Verkiesing: Lesse uit Judas se verraad
by Coen Slabber · Published 12/09/2016 · Updated 04/08/2016
A Christian is a walking sermon. We preach far more than a minister does, for we preach all week long. —J.C. Ryle
Van Kain se tyd staan die bose net buite die deur en kyk hoe hy ons kan vernietig. In ons moderne samelewing is daar die versoeking om alles moontlik te doen om jou posisie in die openbaar te handhaaf. Om by die Here te skuil, is beter as om op mense te vertrou. Om by die Here te skuil, is beter as om op hoë mense te vertrou (Psalm118:8 – 9). As ons na Judas se geskiedenis kyk, sal dit ons help om nie ons vertroue op hoë mense te stel nie. Kom ons kyk na ‘n paar lesse uit sy geskiedenis.
Die persoon wat ten alle koste sy plek in die wêreld wil behou, is gewillig om alles te gee
Wat sal julle my gee as ek sorg dat Jesus in julle hande kom? (Matteus 26:15). Dit is die vraag wat hy vir die priesterhoofde vra nadat die duiwel hom oorreed het om Jesus te verraai. Wat hier duidelik is, is ‘n gierigheid om te kry alles wat hy kan. Daarom verraai Judas vir Jesus vir dertig silwermuntstukke. Hy gebruik sy posisie as een van die twaalf dissipels tot sy eie voordeel. Judas was in ‘n unieke posisie om Jesus te verraai. Dit bly steeds ‘n versoeking vir enigeen wat Jesus Christus volg.
Die persoon wat Jesus aan sy vyande oorgee, word deur daardie optrede gedefinieer
In Matteus 26 sê Jesus dat Judas Hom gaan verraai. Later verwys Hy na die man wat my gaan verraai en later na verraaier. Judas het baie in sy lewe gedoen. Van dit was sekerlik ook goeie dinge, maar sy blywende identiteit was dié van ‘n verraaier. Die besliste oomblik in Judas se lewe was toe hy vir Jesus oorgegee het. Ons moet ook besluit: Gaan ek my verhouding met Jesus gebruik vir wêreldse wins en of jy alles wat jy het, gaan “verkoop” om Christus te verkry en bekend te maak.
Die een wat Jesus verraai, kry niks behalwe vernietiging nie
Toe Judas, die verraaier, sien dat Jesus tot die dood veroordeel is, het hy spyt gekry (Matteus 27:3). Hy bring die 30 silwerstukke terug, maar die priesterhoofde en familiehoofde weier om die geld terug te neem. Judas het toe die geld in die tempel ingegooi, weggeloop en homself gaan hang (27:5). Wat ons in ruil vir Jesus kan kry, is uiteindelik ‘n verlies. Vernietiging wag op diegene wat Jesus verwerp. Dissipels van Jesus Christus moet weier om Hom te gebruik om iets, veral geld en politieke mag, te wen.
Mense wat met bose mense saamwerk word uiteindelik net soos hulle
Judas verlaat die geselskap van Jesus en die dissipels om saam met die bose godsdienstige/politieke leiers te werk. Dit is ‘n les vir almal, veral leiers, wat vir Jesus volg. Leiers het gewoonlik baie geleenthede om met politieke leiers en die kulturele elite te meng. Slegte geselskap bederf goeie sede (1 Korintiërs 15:33). Dit beteken nie dat ons die wêreld moet vermy nie, maar ons moenie meer waarde aan die wêreld as aan Christus gee nie. Judas kom na die leiers van Israel om te sien wat hulle vir hom kan gee. Uiteindelik word hy net soos hulle.
Deur die bose optrede van mense bereik God sy doel
Drie maal voor sy kruisiging vertel Jesus vir sy dissipels dat Hy gevange geneem en tereggestel gaan word. God het besluit en dit vooruit bepaal om Hom aan julle uit te lewer, en julle het Hom deur heidene aan die kruis laat spyker en Hom doodgemaak (Handelinge 2:23). Hierdie werklikheid vertroos gelowiges en maak sin van Jesus se kruisiging. Agter die bose optrede van mense, laat God hierdie mense toe om dit te doen. Die doel hiervan was die verlossing van sy mense. God wys vir ons dat Hy goed uit alle dinge kan voortbring – selfs die dood van sy Seun.
Ons moet ons nie gewillig by bose mense skaar nie al dink ons dat hulle verkryging van mag die wil van God sal bewerk
Ons moet besluite neem wat op God se wil berus. Sy wil kry ons in die Skrif. Deur die Skrif neem ons besluite in ooreenstemming met God se wil. Natuurlik gaan ons foute maak, maar met God se genade groei ons met verloop van tyd in ons verstaan van sy wil. Judas het hom doelbewus by bose mense geskaar en gee Jesus oor aan hulle. Sy verraad leer ons dat dit altyd reg is om van die bose te vlug.
Die Skrif is duidelik: Vlug van die bose; as bose mense vra dat jy hulle moet ondersteun of vir hulle moet stem, moenie mislei word nie. Lees Spreuke 1:10 – 19.
Die Ons Vader-gebed: ‘n Paradigma vir ‘n Christelike Lewenstyl (3)
Lees jou Bybel reg
Hoe moet ons gee?
Maak jy die boodskap dood?
Opbou van Jerusalem (54:9-17) – Francois Malan
Laaste 7 Dae: 6,991
Laaste 30: 26,035
Laaste 365 Dae: 484,653